न्हेरा पेआ तां नौकर आइऐ कमरे च बत्ती बाली गेआ, अबो आशा नेईं आई। महेन्द्र छत्तै पर जाइए तौलें-तौलें चक्कर लान लगा। रातीं दे नौ बज्जी गे, महेन्द्र दे कमरे च, जित्थें सुन्नमसान पेदी ही, इंआं सेई होऐ जे जे रातीं दा दूआ पैह्र जा करदा ऐ। अबो आशा ताम्मीं नेईं आई। उन्नैं सद्दी भेजेआ तां आशा संगदी-संगदी छत्तै पर आई ते दरबाजे कश ठठोइऐ खड़ोई रेह्मी। महेन्द्र नैं कोल ढुकिऐ उसी छाती कन्ने लाई लैता। म्हराजे दे कालजे ने लग्गिऐ उसी नेहा रोन छिड़या जे थमोने च गै नेईं ओऐ। अत्थरुं सुक्कने दा नां नेईं दबोऐ। महेन्द्र नैं उसी घोटिऐ छात्ती कन्ने लाया ते नुहाड़े केस चुम्मी ले-निश्चल गासै चा तारे, चुपचाप दिक्खी जा करदे हे।